b'\n_START_ARTICLE_\nJosip Egartner (slikar)\n_START_SECTION_\n\xc5\xbdivljenje in delo\n_START_PARAGRAPH_\nEgartner Josip, prvotno osebno ime Pessentheiner, posinovljenec L. Layerja. V letih 1834 in 1835 je s freskami poslikal levo od treh cerkev v Rosalnicah, ki so znane kot Tri fare, napravil mnogo oltarjev in zanje slikal oltarne slike, npr.: 2 oltarja za Rupo (zaselek ob Kokrici, 1838), sliko sv. Florijana za Sostro (1839), 2 sliki za romarsko cerkev Marijinega rojstva na Tr\xc5\xa1ki gori (1843), za \xc5\xbeupnijsko cerkev v Kranju sliko v velikem oltarju, za Sv. Goro ve\xc4\x8d slik (1844), sliko sv. Martina za Ig (1849)._NEWLINE_Egartner je neposreden Layerjev u\xc4\x8denec. Njegova dela pa so zgolj lokalnega pomena, je pa prestavnik t. i. slikarjev-rokodelcev, ki so iz\xc5\xa1li iz Layerjeve \xc5\xa1ole._NEWLINE_Njegov sin J. Egartner mlaj\xc5\xa1i je bil tudi slikar in podobar v Kranju.'